15 d'octubre Dia Internacional de les Dones Rurals
Sin fecha

Des de les Regidories d'Igualtat i Agricultura de l'Ajuntament de Bétera, manifestem el nostre ferm compromís amb les dones que viuen i desenvolupen la seua activitat professional i laboral en l'àmbit rural, amb les seues necessitats i reivindicacions, perquè la igualtat de gènere també ha d'impregnar el medi rural.

Volem fer visibles i reconegudes a les dones del medi rural en el nostre municipi, perquè defensem la Igualtat; treballem perquè les nostres dones en el medi rural tinguen els mateixos drets que les dones de la zona urbana, en l'accés als diferents serveis públics per a l'atenció de les seues necessitats i les de la seua família, en l'atenció contra la violència de gènere, potenciar l'emprenedoria, en la incorporació i inserció en el món laboral, mesures de conciliació de la vida laboral i personal, en el reconeixement dels mateixos drets en el marc de les explotacions agràries i ramaderes; en definitiva transformar i millorar les condicions i qualitat de vida en el medi rural.